Լոնդոնում աճուրդի ժամանակ ռեկորդային գնով՝ 7,3 միլիոն ֆունտ ստերլինգով` 8,6 միլիոն եվրո, վաճառվել է 19-րդ դարի բնագետ Ջոն Ջեյմս Օդյուբոնի <Ամերիկայի թռչունները> գիրքը: Նման կերպ <Ամերիկայի թռչունները> գրքի առաջին հրատարակումը նոր համաշխարհային ռեկորդ է սահմանել տպագրական արտադրության մեջ: <Ամերիկայի թռչունները> գիրքը հրատարակվել է 1827 և 1838 թթ.: <Ամերիկայի թռչունները> գիրքը իրենից ներկայացնում է չորսհատորյակ, որի մեջ մտնում են 1000 վիմագրություններ՝ ներկված ակվարելով: Վրան պատկերված են շուրջ 500 թռչուններ՝ իրենց բնական չափսերով: Սկզբից ևեթ հրատարակվել է <Ամերիկայի թռչունները> գրքի շուրջ 170 օրինակ, որոնցից երեքը գտնվում են Ռուսաստանի մասնավոր հավաքածուներում: Լոնդոնում գրքի գործակալ և նմուշահավաք Մայքլ Թոլլեմաշը, ով գնել է գիրքը աճուրդի ժամանակ, հայտնել է, որ այն <անգին> է : Աճուրդից ոչ շատ հետո նմուշահավաքների շրջանում տարածվեցին լուրեր, ըստ որի գրքի սեփականատերը մտադիր է գրքի նկարազարդումները առանձին առանձին վաճառելու: Մասնագետների կարծիքով նման քայլը բացառիկ սրբապղծություն կհամարվեր հրատարակության հանդեպ: Բարեբախտաբար, շշուկները չհաստատվեցին , և գիրքը մնաց անձեռնմխելի: